钦定古今图书集成/方舆汇编/职方典/第1106卷 > 《石室歌》〈酬曹能始兼呈管五陵明府〉{{{3}}}{{{4}}} 戴燝
## 钦定古今图书集成/方舆汇编/职方典/第1106卷 > 《石室歌》〈酬曹能始兼呈管五陵明府〉{{{3}}}{{{4}}} 戴燝

“伊余本疏诞，夙乏匡时智。屏迹赋闲居，抱痾遗荣利。
方慕至人旨，恣意探灵异。巨灵为劈天柱山，山在东
南缥缈间。万丈青梯悬晓日，千年丹灶锁元关。中有
一片石，垂盖宛成室。元气自沧茫，岩窦多神迹。因之
结茅庐，逍遥山之侧。坐啸天风处处飞，行歌云水湾
湾碧。有美曹尊生，三山负诗名。弱冠登王涂，明堂振
清声。席上挥毫烟雾落，灯前击剑风雷惊。冨贵浮云
非所欲，大雅何能混尘俗。自许金门暂陆沉，每从玉
检穷曛旭。一朝来访神仙令，首向此山策高足。双屐
踏破青苔上，上逼鸿濛下坱漭。观海崖边汗漫游，迷
樵径里冷然赏。仰天为我《石室歌》，万壑松涛发幽响。
曹夫子，管神君，人生各有志，苍素讵”能分。公等努力
标青史，我自疏狂卧白云。且携惊人诗句藏石室，此
间直与帝座通氤氲